Diari Oficial de la Generalitat Valenciana


Sumari del DOGV 9490, del 15-12-2022 (2022/11885)

RESOLUCIÓ de 28 de novembre de 2022, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-110 (la Ribera).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9490

Data del DOGV
:   15-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11189


Data del document
:   28-11-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 28 de novembre de 2022, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-110 (la Ribera). [2022/11578]  
Mitjançant Resolució de data 10 de juliol de 2018, la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-110 la Ribera, que va ser sotmés a informació pública de conformitat amb el que es disposa en l'article 26 de la Llei 6/2011, d'1 d'abril, de mobilitat de la Comunitat Valenciana (anunci al DOGV núm. 8345, de 24.07.2018).  
Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar Resolució amb data 23 d'abril de 2019, elevant a definitiva l'aprovació el projecte de servei públic de transport CV-110 la Ribera, d'abril de 2019 (DOGV 8536, 26.04.2019).  
Vist el que es disposa en l'article 101.7 de la Llei de 9/2017, de 8 de novembre, de contractes del sector públic, i el temps transcorregut des de la redacció i aprovació del projecte de referència, al maig de 2020 es va procedir a l'actualització dels costos considerats en aquest. Així mateix, en virtut del que es disposa en l'art. 109 de la Llei 39/2015, d'1 d'octubre, es van rectificar alguns errors materials detectats en les matrius de distàncies tarifàries i en les llegendes dels quadres de definició de les expedicions. El projecte de servei de transport públic CV-110 la Ribera, actualitzat amb data maig de 2020, va ser aprovat per Resolució de 9 de juliol de 2020, de la Conselleria de Política Territorial, Obres Públiques i Mobilitat (DOGV 8859, 17.07.2020).  
Posteriorment, s'ha considerat necessària la modificació dels horaris de diverses expedicions, principalment a fi de garantir l'accés a l'Hospital d'Alzira en caps de setmana i festius. Aquesta modificació justifica la necessitat d'actualitzar novament el projecte aprovat al juliol de 2020.  
  
En virtut de quant antecedeix i del que s'estableix en l'article 134 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en relació amb l'article 28 de la Llei 5/1983, de 30 de desembre, del Consell, resolc:  
  
Primer  
Aprovar l'actualització del projecte definitiu de servei públic de transport CV-110 la Ribera, redactat al novembre de 2022.  
  
Segon  
Publicar la present resolució en el Diari Oficial de la Generalitat Valenciana. El projecte definitiu actualitzat estarà disponible en la pàgina web de la Conselleria de Política Territorial, Obres Públiques i Mobilitat.  
Contra la present resolució, que posa fi a la via administrativa, caldrà interposar recurs potestatiu de reposició davant la consellera de Política Territorial, Obres Públiques i Mobilitat, en el termini d'un mes comptat des de l'endemà de la publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptat des de l'endemà de la publicació, de conformitat amb el que s'estableix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via impugnadora que s'estime convenient.  
  
  
València, 28 de novembre de 2022.- La directora general d'Obres Públiques, Transport i Mobilitat Sostenible (p. d., de la consellera de Política Territorial, Obres Públiques i Mobilitat, ap. 9.4 de la Resolució de 23.07.2019, DOGV de 26.07.2019): Roser Obrer Marco.